Татьяна Григорьевна Майстренко 1953 йылдың 12 июлендә Башҡорт АССР-ының Шишмә районы Шишмә эшселәр ҡасабаһында тыуа. Урта мәктәпте тамамлағандан һуң юғары белем алыу теләге  Башҡортостан ауыл хужалығы институтына алып килә. Уны 1976 йылда тамамлай һәм хеҙмәт юлын Өфө районының «Сельхозтехника» район берекмәһендә башлай. 1977 йылда «Өфө» совхозында эшләй. 1978 йылда өлкән иҡтисадсы була. 1990 йылдан «Алексеевский» дәүләт унитар ауыл хужалығы предприятиеһында тәүҙә алдынғы иҡтисадсы булып эшләй, өс йылдан һуң коммерция бүлеге начальнигы була. 1998 йылдан яңы технологиялар һәм ҡорамалдарҙы индереү буйынса бүлек мөдире. Ике йылдан һуң яңы технологиялар индереү буйынса баш белгес булып китә.